**ΔΕΛΤΙΟΤΥΠΟΥ**

**Θέμα: Κρατικές Ενισχύσεις**

Το Υπουργείο Εργασίας, Προνοίας και Κοινωνικών Ασφαλίσεων μέσω των Υπηρεσιών Κοινωνικής Ευημερίας παρέχει ετησίως κρατικές χορηγίες μέσω των Σχεδίων Κρατικών Ενισχύσεων (**Σχέδιο Κρατικών Ενισχύσεων Ήσσονος Σημασίας βάσει του Κανονισμού 360/2012 της Επιτροπής (γνωστού ως De Minimis) και Σχέδιο Κρατικών Ενισχύσεων βάσει της Απόφασης 2012/21 Ε.Ε., για την παροχή Υπηρεσιών Γενικού Οικονομικού Συμφέροντος,** σε Μη Κερδοσκοπικούς Φορείς και Αρχές Τοπικής Αυτοδιοίκησης, οι οποίοι λειτουργούν προγράμματα που εμπίπτουν στον Τομέα της Κοινωνικής Φροντίδας.

Μέσω των προγραμμάτων εξυπηρετούνται ετησίως περίπου 9000 ενήλικες και παιδιά. Τέτοια προγράμματα είναι Στέγες Ηλικιωμένων και Αναπήρων, Κέντρα Ενηλίκων, Βρεφο/Παιδοκομικοί Σταθμοί, Κέντρα Προστασίας και Απασχόλησης Παιδιών, προγράμματα 24ωρης και Διημερεύουσας φροντίδας ΑμεΑ, κ.α.

Κρατική ενίσχυση δίνεται, για την ίδρυση, λειτουργία, επέκταση ή ανέγερση προγραμμάτων.

Τα τελευταία χρόνια και ιδιαίτερα το 2020 σημειώθηκε σημαντική αύξηση στις κρατικές ενισχύσεις, με επένδυση στην κάλυψη νέων αναφυόμενων αναγκών και τη λειτουργία εξειδικευμένων προγραμμάτων όπως, «Το Σπίτι του Παιδιού», το «Σπίτι της Γυναίκας» και προγράμματα για Ασυνόδευτους Ανήλικους, τα οποία λειτουργούν από Μη Κερδοσκοπικούς Φορείς και στηρίζονται οικονομικά με πολύ σημαντικό ποσό από το κράτος.

Στη βάση αυτή, είναι πολύ σημαντικό να αναφερθεί ότι, το ποσό που δόθηκε το 2020, για την επιχορήγηση προγραμμάτων κοινωνικής φροντίδας, ήταν πέραν των €10.000.000.

Στις **2 Απριλίου 2021** θα προκηρυχθεί το Σχέδιο Κρατικών Ενισχύσεων και καλούνται οι ενδιαφερόμενοι Φορείς να υποβάλουν αιτήσεις για επιχορήγηση των προγραμμάτων τους. Αιτήσεις θα γίνονται δεκτές μέχρι την Παρασκευή **30 Ιουνίου 2021.**

Περισσότερες πληροφορίες θα υπάρχουν στην ιστοσελίδα του Υπουργείου Εργασίας, Πρόνοιας και Κοινωνικών Ασφαλίσεων [www.mlsi.gov.cy](http://www.mlsi.gov.cy) και των Υπηρεσιών Κοινωνικής Ευημερίας [www.mlsi.gov.cy/sws](http://www.mlsi.gov.cy/sws) από τις **2 Απριλίου 2021.**

**ΥΠΗΡΕΣΙΕΣ ΚΟΙΝΩΝΙΚΗΣ ΕΥΗΜΕΡΙΑΣ**